Mε την παρακμή του παιδομαζώματος τον 17ο αιώνα οι γενίτσαροι απέκτησαν το δικαίωμα να νυμφεύονται και να εντάσσονται σ’ αυτό το σώμα οι γιοι τους. Από το 1622, όταν σκότωσαν τον σουλτάνο Οσμάν B', αρχίζουν να γίνονται ασύδοτοι, να στασιάζουν, να τρομοκρατούν τους σουλτάνους και να διαδραματίζουν όλο και πιο μεγάλο ρόλο στις πολιτικές εξελίξεις. H αδυναμία του κράτους να καλύψει τις ανάγκες του στρατού ενθάρρυνε τη δημιουργία "ιδιωτικών" στρατών από ορισμένους πασάδες (π.χ. από τον Αλή Πασά). Για να εκσυγχρονιστεί ο Τουρκικός στρατός χρειάστηκε να μεσολαβήσει η Ελληνική Επανάσταση και η κατάργηση του σώματος των γενιτσάρων το 1826.